title: Kommissionens gennemførelsesdirektiv 2011/60/EU af 23. maj 2011 om ændring af Rådets direktiv 91/414/EØF for at optage tebufenozid som aktivstof og om ændring af Kommissionens beslutning 2008/934/EF  EØS-relevant tekst

text:
               24.5.2011

               DA

               Den Europæiske Unions Tidende

               L 136/58

         KOMMISSIONENS GENNEMFØRELSESDIREKTIV 2011/60/EU
   af 23. maj 2011
   om ændring af Rådets direktiv 91/414/EØF for at optage tebufenozid som aktivstof og om ændring af Kommissionens beslutning 2008/934/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, og
   ud fra følgende betragtninger:

               (1)

               Ved Kommissionens forordning (EF) nr. 451/2000 (2) og (EF) nr. 1490/2002 (3) er der fastsat nærmere bestemmelser for iværksættelsen af tredje fase af det arbejdsprogram, der er omhandlet i artikel 8, stk. 2, i direktiv 91/414/EØF, ligesom der er opstillet en liste over aktivstoffer, som skal vurderes med henblik på eventuel optagelse i bilag I til direktiv 91/414/EØF. Denne liste omfatter tebufenozid.

               (2)

               Anmelderen trak i overensstemmelse med artikel 11e i forordning (EF) nr. 1490/2002 sin støtte til optagelsen af aktivstoffet i bilag I til direktiv 91/414/EØF tilbage inden for to måneder efter modtagelsen af udkastet til vurderingsrapport. Derfor blev det ved Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (4) vedtaget, at tebufenozid ikke skulle optages i det pågældende bilag.

               (3)

               Den oprindelige anmelder (i det følgende benævnt »ansøgeren«) har i henhold til artikel 6, stk. 2, i direktiv 91/414/EØF indgivet en ny ansøgning og anmodet om, at den blev behandlet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (5).

               (4)

               Ansøgningen blev indgivet til Tyskland, der blev udpeget som rapporterende medlemsstat ved forordning (EF) nr. 1490/2002. Tidsfristen for den fremskyndede procedure er overholdt. Aktivstoffets specifikation og de anvendelsesformål, der er fremlagt dokumentation for, er de samme som i beslutning 2008/934/EF. Ansøgningen opfylder ligeledes de øvrige indholdsmæssige og proceduremæssige krav i artikel 15 i forordning (EF) nr. 33/2008.

               (5)

               Tyskland har evalueret de supplerende data, som ansøgeren har forelagt, og har udarbejdet en supplerende rapport. Rapporten blev den 23. november 2009 meddelt Den Europæiske Fødevaresikkerhedsautoritet (i det følgende benævnt »EFSA«) og Kommissionen. EFSA underrettede de øvrige medlemsstater og ansøgeren om den supplerende rapport, med henblik på at de kunne fremsætte bemærkninger hertil, og sendte de modtagne bemærkninger til Kommissionen. I henhold til artikel 20, stk. 1, i forordning (EF) nr. 33/2008 og efter anmodning fra Kommissionen forelagde EFSA sin konklusion om tebufenozid for Kommissionen den 19. oktober 2010 (6). Udkastet til vurderingsrapport, den supplerende rapport og EFSA's konklusion er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 11. marts 2011 med Kommissionens reviderede vurderingsrapport om tebufenozid.

               (6)

               Det fremgår af diverse undersøgelser, at plantebeskyttelsesmidler, der indeholder tebufenozid, kan forventes generelt at opfylde kravene i artikel 5, stk. 1, litra a) og b), i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Tebufenozid bør derfor optages i bilag I for at sikre, at godkendelse af plantebeskyttelsesmidler, der indeholder det pågældende aktivstof, kan finde sted i alle medlemsstater i overensstemmelse med direktivet.

               (7)

               Uden at det berører denne konklusion, bør der indhentes yderligere oplysninger om visse specifikke forhold. I henhold til artikel 6, stk. 1, i direktiv 91/414/EØF kan der fastsættes betingelser for optagelsen af et stof i bilag I. Det bør derfor kræves, at ansøgeren forelægger bekræftende oplysninger om relevansen af metabolitterne RH-6595 (7), RH-2651 (8) og M2 (9), nedbrydningen af tebufenozid i jord med alkalisk pH og risikoen for sommerfugle, der ikke er målarter.

               (8)

               Før et aktivstof optages i bilag I, bør medlemsstaterne og de berørte parter have en rimelig frist til at forberede sig, så de kan opfylde de nye krav, optagelsen medfører.

               (9)

               Uden at det berører de forpligtelser, der i henhold til direktiv 91/414/EØF følger af, at et aktivstof optages i bilag I, bør medlemsstaterne have en frist på seks måneder efter optagelsen til at tage eksisterende godkendelser af plantebeskyttelsesmidler, der indeholder tebufenozid, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør, alt efter hvad der er relevant, ændre, erstatte eller tilbagekalde eksisterende godkendelser i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.

               (10)

               Erfaringerne fra tidligere optagelser i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i direktiv 91/414/EØF om markedsføring af plantebeskyttelsesmidler (10), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger imidlertid ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I.

               (11)

               Direktiv 91/414/EØF bør derfor ændres i overensstemmelse hermed.

               (12)

               Det blev ved beslutning 2008/934/EF vedtaget, at tebufenozid ikke skulle optages i bilag I, og at godkendelser af plantebeskyttelsesmidler, der indeholder det pågældende stof, skulle tilbagekaldes senest den 31. december 2011. Det er nødvendigt at slette rækken vedrørende tebufenozid i beslutningens bilag.

               (13)

               Beslutning 2008/934/EF bør derfor ændres i overensstemmelse hermed.

               (14)

               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DETTE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   Rækken vedrørende tebufenozid i bilaget til beslutning 2008/934/EF udgår.
   Artikel 3
   Medlemsstaterne vedtager og offentliggør senest den 30. november 2011 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv.
   De anvender disse love og bestemmelser fra den 1. december 2011.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 4
   1.   Om nødvendigt ændrer eller tilbagekalder medlemsstaterne i henhold til direktiv 91/414/EØF senest den 30. november 2011 eksisterende godkendelser af plantebeskyttelsesmidler, der indeholder tebufenozid som aktivstof.
   Inden da skal medlemsstaterne navnlig kontrollere, at betingelserne i bilag I til det direktiv vedrørende tebufenozid er overholdt, dog ikke betingelserne i del B vedrørende dette aktivstof, og at indehaveren af godkendelsen er i besiddelse af eller har adgang til et dossier, der opfylder kravene i bilag II til det direktiv, jf. betingelserne i direktivets artikel 13.
   2.   Uanset stk. 1 revurderer medlemsstaterne for hvert godkendt plantebeskyttelsesmiddel, der indeholder tebufenozid, enten som eneste aktivstof eller som ét af flere aktivstoffer, som alle er optaget i bilag I til direktiv 91/414/EØF pr. 31. maj 2011, midlet i overensstemmelse med de ensartede principper i bilag VI til direktiv 91/414/EØF på grundlag af et dossier, der opfylder kravene i bilag III til nævnte direktiv, idet der samtidig tages højde for del B i bilag I til direktivet vedrørende tebufenozid. På grundlag af den vurdering fastslår medlemsstaterne, om midlet opfylder kravene i artikel 4, stk. 1, litra b)-e), i direktiv 91/414/EØF.
   Derefter skal medlemsstaterne:

               a)

               hvis det drejer sig om et middel, der indeholder tebufenozid som eneste aktivstof, om nødvendigt ændre godkendelsen eller trække den tilbage senest den 31. maj 2015, eller

               b)

               hvis det drejer sig om et middel, der indeholder tebufenozid som ét af flere aktivstoffer, om nødvendigt ændre eller tilbagekalde godkendelsen senest den 31. maj 2015 eller senest den dato, der er fastsat for en sådan ændring eller tilbagekaldelse i det eller de pågældende direktiver, hvorved det eller de pågældende stoffer blev optaget i bilag I til direktiv 91/414/EØF, alt efter hvilket der er det seneste tidspunkt.

         Artikel 5
   Dette direktiv træder i kraft den 1. juni 2011.
   Artikel 6
   Dette direktiv er rettet til medlemsstaterne.

      Udfærdiget i Bruxelles, den 23. maj 2011.

            På Kommissionens vegne

         José Manuel BARROSO

            Formand

      (1)  EFT L 230 af 19.8.1991, s. 1.

      (2)  EFT L 55 af 29.2.2000, s. 25.

      (3)  EFT L 224 af 21.8.2002, s. 23.

      (4)  EUT L 333 af 11.12.2008, s. 11.

      (5)  EUT L 15 af 18.1.2008, s. 5.

      (6)  Den Europæiske Fødevaresikkerhedsautoritet, »Conclusion on the peer review of the pesticide risk assessment of the active substance tebufenozide«. Resumé: EFSA Journal 2010; 8(12):1871. [120 pp.]. doi:10.2903/j.efsa.2010.1871. Tilgængelig online: www.efsa.europa.eu.

      (7)  N'-[(4-acetylphenyl)carbonyl]-N-tert-butyl-3,5-dimethylbenzohydrazid.

      (8)  4-({2-tert-butyl-2-[(3,5-dimethylphenyl)carbonyl]hydrazinyl}carbonyl)benzoesyre.

      (9)  Den kemiske betegnelse er endnu ikke fastlagt.

      (10)  EFT L 366 af 15.12.1992, s. 10.

      BILAG
      Følgende indsættes sidst i tabellen i bilag I til direktiv 91/414/EØF:

                     Nr.

                     Almindeligt anvendt navn, identifikationsnummer

                     IUPAC-navn

                     Renhed (1)

                     Ikrafttrædelse

                     Udløbsdato for stoffets optagelse i listen

                     Særlige bestemmelser

                     »355

                     Tebufenozid
                     CAS-nr.: 112410-23-8
                     CIPAC-nr.: 724

                     N-tert-butyl-N′-(4-ethylbenzoyl)-3,5-dimethylbenzohydrazid

                     ≥ 970 g/kg
                     Relevant urenhed

                        t-butyl hydrazin < 0,001 g/kg

                     1.6.2011

                     31.5.2021

                     DEL A
                     Må kun tillades anvendt som insekticid.
                     DEL B
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om tebufenozid, særlig tillæg I og II, som færdigbehandlet i Den Stående Komité for Fødevarekæden og Dyresundhed den 11. marts 2011.
                     Ved denne samlede vurdering skal medlemsstaterne:

                                 1)

                                 være særligt opmærksomme på at beskytte brugere og arbejdstagere efter re-entry og sikre, at godkendelsesbetingelserne foreskriver anvendelse af personlige værnemidler

                                 2)

                                 være særligt opmærksomme på at beskytte grundvandet, når aktivstoffet anvendes i områder med følsom jordbund og/eller ekstreme vejrforhold

                                 3)

                                 være særligt opmærksomme på at beskytte vandorganismer og sikre, at anvendelsesbetingelserne foreskriver passende risikobegrænsende foranstaltninger

                                 4)

                                 være særligt opmærksomme på risikoen for sommerfugle, der ikke er målarter.

                           Godkendelsesbetingelserne skal omfatte risikobegrænsende foranstaltninger, hvis det er relevant.
                     De berørte medlemsstater anmoder om, at der fremlægges bekræftende oplysninger om:

                                 1)

                                 relevansen af metabolitterne RH-6595, RH-2651 og M2

                                 2)

                                 nedbrydningen af tebufenozid i anaerob jord og i jord med alkalisk pH.

                           De berørte medlemsstater sørger for, at ansøgeren forelægger Kommissionen de oplysninger, der er anført i punkt 1 og 2, senest den 31. maj 2013.«

         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.


title: Kommissionens gennemførelsesdirektiv 2011/57/EU af 27. april 2011 om ændring af Rådets direktiv 91/414/EØF for at optage fluometuron som aktivstof og om ændring af Kommissionens beslutning 2008/934/EF  EØS-relevant tekst

text:
               28.4.2011

               DA

               Den Europæiske Unions Tidende

               L 108/34

         KOMMISSIONENS GENNEMFØRELSESDIREKTIV 2011/57/EU
   af 27. april 2011
   om ændring af Rådets direktiv 91/414/EØF for at optage fluometuron som aktivstof og om ændring af Kommissionens beslutning 2008/934/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, og
   ud fra følgende betragtninger:

               (1)

               Ved Kommissionens forordning (EF) nr. 451/2000 (2) og (EF) nr. 1490/2002 (3) er der fastsat nærmere bestemmelser for iværksættelsen af anden og tredje fase af det arbejdsprogram, der er omhandlet i artikel 8, stk. 2, i direktiv 91/414/EØF, ligesom der er opstillet en liste over aktivstoffer, som skal vurderes med henblik på eventuel optagelse i bilag I til direktiv 91/414/EØF. Denne liste omfatter fluometuron.

               (2)

               Anmelderne trak i overensstemmelse med artikel 11e i forordning (EF) nr. 1490/2002 deres støtte til optagelsen af aktivstoffet i bilag I til direktiv 91/414/EØF tilbage inden for to måneder efter modtagelsen af udkastet til vurderingsrapport. Derfor blev det ved Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (4) vedtaget, at fluometuron ikke skulle optages i det pågældende bilag

               (3)

               De oprindelige anmeldere (i det følgende benævnt »ansøgerne«) har i henhold til artikel 6, stk. 2, i direktiv 91/414/EØF indgivet en ny ansøgning og anmodet om, at den blev behandlet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (5).

               (4)

               Ansøgningen blev indgivet til Grækenland, der blev udpeget som rapporterende medlemsstat ved forordning (EF) nr. 1490/2002. Tidsfristen for den fremskyndede procedure er overholdt. Aktivstoffets specifikation og de anvendelsesformål, der er fremlagt dokumentation for, er de samme som i beslutning 2008/934/EF. Ansøgningen opfylder ligeledes de øvrige indholdsmæssige og proceduremæssige krav i artikel 15 i forordning (EF) nr. 33/2008.

               (5)

               Grækenland har evalueret de supplerende data, som ansøgerne har forelagt, og har udarbejdet en supplerende rapport. Rapporten blev den 27. januar 2010 meddelt Den Europæiske Fødevaresikkerhedsautoritet (i det følgende benævnt »EFSA«) og Kommissionen. EFSA underrettede de øvrige medlemsstater og ansøgerne om den supplerende rapport, med henblik på at de kunne fremsætte bemærkninger hertil, og sendte de modtagne bemærkninger til Kommissionen. I henhold til artikel 20, stk. 1, i forordning (EF) nr. 33/2008 og efter anmodning fra Kommissionen forelagde EFSA sin konklusion om fluometuron for Kommissionen den 14. december 2010 (6). Udkastet til vurderingsrapport, den supplerende rapport og EFSA's konklusion er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 11. marts 2011 med Kommissionens reviderede vurderingsrapport om fluometuron.

               (6)

               Det fremgår af diverse undersøgelser, at plantebeskyttelsesmidler, der indeholder fluometuron, kan forventes generelt at opfylde kravene i artikel 5, stk. 1, litra a) og b), i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Fluometuron bør derfor optages i bilag I for at sikre, at godkendelse af plantebeskyttelsesmidler, der indeholder det pågældende aktivstof, kan finde sted i alle medlemsstater i overensstemmelse med direktivet.

               (7)

               Uden at det berører denne konklusion, bør der indhentes yderligere oplysninger om visse specifikke forhold. I henhold til artikel 6, stk. 1, i direktiv 91/414/EØF kan der fastsættes betingelser for optagelsen af et stof i bilag I. Det bør derfor kræves, at ansøgerne forelægger yderligere oplysninger til bekræftelse af de toksikologiske egenskaber ved plantemetabolitten trifluoreddikesyre og analysemetoderne i forbindelse med overvågning af fluometuron i luften og jordmetabolitten trifluormethylanilin i jord og vand. Hvis fluometuron klassificeres som »mistænkt for at fremkalde kræft« i henhold til Europa-Parlamentets og Rådets forordning (EF) nr. 1272/2008 (7), skal de berørte medlemsstater anmode om, at der fremlægges yderligere oplysninger til bekræftelse af relevansen af jordmetabolitterne desmethyl-fluometuron og trifluormethylanilin for grundvandet.

               (8)

               Før et aktivstof optages i bilag I, bør medlemsstaterne og de berørte parter have en rimelig frist til at forberede sig, så de kan opfylde de nye krav, optagelsen medfører.

               (9)

               Uden at det berører de forpligtelser, der i henhold til direktiv 91/414/EØF følger af, at et aktivstof optages i bilag I, bør medlemsstaterne have en frist på seks måneder efter optagelsen til at tage eksisterende godkendelser af plantebeskyttelsesmidler, der indeholder fluometuron, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør, alt efter hvad der er relevant, ændre, erstatte eller tilbagekalde eksisterende godkendelser i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.

               (10)

               Erfaringerne fra tidligere optagelser i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i direktiv 91/414/EØF om markedsføring af plantebeskyttelsesmidler (8), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger imidlertid ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I.

               (11)

               Direktiv 91/414/EØF bør derfor ændres i overensstemmelse hermed.

               (12)

               Det blev ved beslutning 2008/934/EF vedtaget, at fluometuron ikke skulle optages i bilag I, og at godkendelser af plantebeskyttelsesmidler, der indeholder det pågældende stof, skulle tilbagekaldes senest den 31. december 2011. Det er nødvendigt at slette rækken vedrørende fluometuron i beslutningens bilag.

               (13)

               Beslutning 2008/934/EF bør derfor ændres i overensstemmelse hermed.

               (14)

               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DETTE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   Rækken vedrørende fluometuron i bilaget til beslutning 2008/934/EF udgår.
   Artikel 3
   Medlemsstaterne vedtager og offentliggør senest den 30. november 2011 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv.
   De anvender disse love og bestemmelser fra den 1. december 2011.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 4
   1.   Om nødvendigt ændrer eller tilbagekalder medlemsstaterne i henhold til direktiv 91/414/EØF senest den 30. november 2011 eksisterende godkendelser af plantebeskyttelsesmidler, der indeholder fluometuron som aktivstof.
   Inden da skal medlemsstaterne navnlig kontrollere, at betingelserne i bilag I til det direktiv vedrørende fluometuron er overholdt, dog ikke betingelserne i del B vedrørende dette aktivstof, og at indehaveren af godkendelsen er i besiddelse af eller har adgang til et dossier, der opfylder kravene i bilag II til det direktiv, jf. betingelserne i direktivets artikel 13.
   2.   Uanset stk. 1 revurderer medlemsstaterne for hvert godkendt plantebeskyttelsesmiddel, der indeholder fluometuron, enten som eneste aktivstof eller som ét af flere aktivstoffer, som alle er optaget i bilag I til direktiv 91/414/EØF pr. 31. maj 2011, midlet i overensstemmelse med de ensartede principper i bilag VI til direktiv 91/414/EØF på grundlag af et dossier, der opfylder kravene i bilag III til nævnte direktiv, idet der samtidig tages højde for del B i bilag I til direktivet vedrørende fluometuron. På grundlag af den vurdering fastslår medlemsstaterne, om midlet opfylder kravene i artikel 4, stk. 1, litra b)-e), i direktiv 91/414/EØF.
   Derefter skal medlemsstaterne:

               a)

               hvis det drejer sig om et middel, der indeholder fluometuron som eneste aktivstof, om nødvendigt ændre godkendelsen eller trække den tilbage senest den 31. maj 2015, eller

               b)

               hvis det drejer sig om et middel, der indeholder fluometuron som ét af flere aktivstoffer, om nødvendigt ændre eller tilbagekalde godkendelsen senest den 31. maj 2015 eller senest den dato, der er fastsat for en sådan ændring eller tilbagekaldelse i det eller de pågældende direktiver, hvorved det eller de pågældende stoffer blev optaget i bilag I til direktiv 91/414/EØF, alt efter hvilket der er det seneste tidspunkt.

         Artikel 5
   Dette direktiv træder i kraft den 1. juni 2011.
   Artikel 6
   Dette direktiv er rettet til medlemsstaterne.

      Udfærdiget i Bruxelles, den, 27. april 2011.

            På Kommissionens vegne

         José Manuel BARROSO

            Formand

      (1)  EFT L 230 af 19.8.1991, s. 1.

      (2)  EFT L 55 af 29.2.2000, s. 25.

      (3)  EFT L 224 af 21.8.2002, s. 23.

      (4)  EUT L 333 af 11.12.2008, s. 11.

      (5)  EUT L 15 af 18.1.2008, s. 5.

      (6)  Den Europæiske Fødevaresikkerhedsautoritet, »Conclusion on the peer review of the pesticide risk assessment of the active substance fluometuron«. EFSA Journal 2011;9(1):1958. [54 pp.] doi:10.2903/j.efsa.2011.1958. Tilgængelig online: www.efsa.europa.eu/efsajournal.htm.

      (7)  EUT L 353 af 31.12.2008, s. 1.

      (8)  EFT L 366 af 15.12.1992, s. 10.

      BILAG
      Følgende indsættes sidst i tabellen i bilag I til direktiv 91/414/EØF:

                     Nr.

                     Almindeligt anvendt navn, identifikationsnummer

                     IUPAC-navn

                     Renhed (1)

                     Ikrafttrædelse

                     Udløbsdato for stoffets optagelse i listen

                     Særlige bestemmelser

                     »343

                     Fluometuron
                     CAS-nr.: 2164-17-2
                     CIPAC-nr.: 159

                        1,1-dimethyl-3-(α,α,α -trifluor-m-tolyl)urea

                     ≥ 940 g/kg

                     1.6.2011

                     31.5.2021

                     DEL A
                     Må kun tillades anvendt som herbicid på bomuld.
                     DEL B
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om fluometuron, særlig tillæg I og II, som færdigbehandlet i Den Stående Komité for Fødevarekæden og Dyresundhed den 11. marts 2011.
                     Ved denne samlede vurdering skal medlemsstaterne:

                                 a)

                                 være særligt opmærksomme på at beskytte brugere og arbejdstagere og sikre, at anvendelsesbetingelserne omfatter anvendelse af personlige værnemidler

                                 b)

                                 være særligt opmærksomme på at beskytte grundvandet, når aktivstoffet anvendes i områder med følsom jordbund og/eller ekstreme vejrforhold; de sikrer, at godkendelsesbetingelserne omfatter risikobegrænsende foranstaltninger og pligt til at gennemføre overvågningsprogrammer til kontrol af potentiel udvaskning af fluometuron og jordmetabolitterne desmethyl-fluometuron og trifluormethylanilin i sårbare områder, hvis det er relevant

                                 c)

                                 være særligt opmærksomme på risikoen for jordmakroorganismer, der ikke er målarter, undtagen regnorme, og planter, der ikke er målarter, og sikre, at godkendelsesbetingelserne omfatter risikobegrænsende foranstaltninger, hvis det er relevant.

                           De berørte medlemsstater sørger for, at ansøgerne forelægger Kommissionen bekræftende oplysninger om:

                                 a)

                                 de toksikologiske egenskaber ved plantemetabolitten trifluoreddikesyre

                                 b)

                                 analysemetoderne i forbindelse med overvågning af fluometuron i luften

                                 c)

                                 analysemetoderne i forbindelse med overvågning af jordmetabolitten trifluormethylanilin i jord og vand

                                 d)

                                 relevansen af jordmetabolitterne desmethyl-fluometuron og trifluormethylanilin for grundvandet, hvis fluometuron klassificeres som »mistænkt for at fremkalde kræft«, jf. forordning (EF) nr. 1272/2008.

                           De berørte medlemsstater sørger for, at ansøgerne forelægger Kommissionen de oplysninger, der er anført i litra a), b) og c), senest den 31. marts 2013 og de oplysninger, der er anført i litra d), senest seks måneder efter meddelelse af afgørelsen om klassificering af fluometuron.«

         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.


title: Kommissionens gennemførelsesdirektiv 2014/96/EU af 15. oktober 2014 om krav vedrørende mærkning, lukning og emballering af frugtplanteformeringsmateriale og frugtplanter bestemt til frugtproduktion, som er omfattet af Rådets direktiv 2008/90/EF

text:
               16.10.2014

               DA

               Den Europæiske Unions Tidende

               L 298/12

         KOMMISSIONENS GENNEMFØRELSESDIREKTIV 2014/96/EU
   af 15. oktober 2014
   om krav vedrørende mærkning, lukning og emballering af frugtplanteformeringsmateriale og frugtplanter bestemt til frugtproduktion, som er omfattet af Rådets direktiv 2008/90/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2008/90/EF af 29. september 2008 om afsætning af frugtplanteformeringsmateriale og frugtplanter bestemt til frugtproduktion (1), særlig artikel 9, stk. 1, og
   ud fra følgende betragtninger:

               (1)

               Der bør vedtages krav vedrørende mærkning, lukning og emballering af frugtplanteformeringsmateriale og frugtplanter bestemt til frugtproduktion for at sikre, at materialet eller planterne afsættes i overensstemmelse med direktiv 2008/90/EF.

               (2)

               For så vidt angår frugtplanteformeringsmateriale, der er officielt certificeret som kerneplanter, basismateriale eller certificeret materiale, og frugtplanter, der er officielt certificeret som certificeret materiale, er det nødvendigt at fastsætte luknings- og emballeringskrav.

               (3)

               Kerneplanter, basismateriale og certificeret materiale, der afsættes, bør være forsynet med en etiket, der opfylder bestemte krav. Denne etiket bør udfærdiges og fastgøres af det officielle ansvarlige organ. Medlemsstaterne bør have mulighed for at beslutte, at det officielle ansvarlige organ kan give leverandøren ret til at udfærdige og fastgøre etiketten under det officielle ansvarlige organs tilsyn. Etikettens udformning bør under alle omstændigheder fastlægges af det officielle ansvarlige organ i overensstemmelse med de i dette direktiv fastsatte krav.

               (4)

               For gøre det muligt at afsætte partier af forskellige sorter eller typer af kerneplanter, basismateriale eller certificeret materiale sammen bør medlemsstaterne kunne foreskrive brug af et ledsagedokument, som supplerer etiketten, med henblik på at gøre det lettere at informere brugerne og forbedre sporbarheden for og kontrollen af partier i alle afsætningsled. Dette dokument bør udfærdiges af det officielle ansvarlige organ eller af den pågældende leverandør under det officielle ansvarlige organs tilsyn.

               (5)

               Ved afsætning af CAC-materiale (Conformitas Agraria Communitatis) bør et dokument udfærdiget af leverandøren være påkrævet.

               (6)

               Foranstaltningerne i dette direktiv er i overensstemmelse med udtalelse fra Den Stående Komité for Formeringsmateriale og Planter af Frugtslægter og -arter —

         VEDTAGET DETTE DIREKTIV:
   Artikel 1
   Mærknings-, luknings- og emballeringskrav
   Medlemsstaterne sikrer, at frugtplanteformeringsmateriale (i det følgende benævnt »formeringsmateriale«), der er officielt certificeret som kerneplanter, basismateriale eller certificeret materiale, og frugtplanter bestemt til frugtproduktion (i det følgende benævnt »frugtplanter«), der er officielt certificeret som certificeret materiale, kun afsættes, hvis de opfylder mærknings-, luknings- og emballeringskravene i artikel 2 og 4. Etiketten kan, hvis det er relevant, suppleres med et ledsagedokument som omhandlet i artikel 3.
   Medlemsstaterne sikrer, at formeringsmateriale og frugtplanter, der kan klassificeres som CAC-materiale (Conformitas Agraria Communitatis), kun afsættes, hvis de(t) opfylder kravene til leverandørdokumentet, jf. artikel 5.
   Artikel 2
   Etiket til kerneplanter, basismateriale og certificeret materiale
   1.   Medlemsstaterne sikrer, at der for kerneplanter, basismateriale og certificeret materiale udfærdiges en etiket, som er i overensstemmelse med stk. 2-5, og at det officielle ansvarlige organ fastgør etiketten til de planter eller plantedele, der skal afsættes som formeringsmateriale eller frugtplanter. En medlemsstat kan beslutte, at det officielle ansvarlige organ kan give leverandøren ret til at udfærdige og fastgøre etiketten under det officielle ansvarlige organs tilsyn. Etikettens udformning fastlægges af det officielle ansvarlige organ i overensstemmelse med stk. 2, 3 og 4.
   Formeringsmateriale eller frugtplanter, der indgår i samme parti, kan afsættes med én enkelt etiket, hvis det pågældende materiale eller de pågældende planter indgår i samme pakning, bundt eller beholder, og etiketten er fastgjort i overensstemmelse med stk. 5, andet afsnit.
   En medlemsstat kan beslutte, at frugtplanter, der er mindst et år gamle, skal mærkes individuelt. I dette tilfælde kan mærkningen gennemføres i marken før eller under optagning eller på et senere tidspunkt. Hvis mærkningen foretages på et senere tidspunkt, skal planter tilhørende samme parti optages sammen og holdes adskilt fra andre partier i mærkede beholdere, indtil de pågældende planter er blevet mærket.
   2.   Etiketten skal indeholde følgende oplysninger:

               a)

               angivelsen »EU's regler og standarder«

               b)

               medlemsstat, hvori mærkningen er foretaget, eller dennes kode

               c)

               det officielle ansvarlige organ eller dettes kode

               d)

               leverandørens navn eller registreringsnummer/kode som udstedt af det officielle ansvarlige organ

               e)

               pakningens eller bundtets referencenummer, individuelle løbenummer, ugenummer eller batchnummer

               f)

               botanisk navn

               g)

               kategori, og for basismateriale tillige generationsnummer

               h)

               sortens og eventuelt klonens betegnelse. For grundstammer, der ikke tilhører nogen sort, angives navnet på den pågældende art eller interspecifikke hybrid. For podede frugtplanter gives disse oplysninger for grundstammen og podekvisten. For sorter, for hvilke en ansøgning om officiel registrering eller sortsbeskyttelse endnu ikke er færdigbehandlet, skal disse oplysninger omfatte angivelserne »foreslået betegnelse« og »ansøgning ikke færdigbehandlet«

               i)

               angivelsen »sort med en officielt anerkendt beskrivelse«, i det omfang det er relevant

               j)

               mængde

               k)

               produktionsland og dettes kode, hvis landet er forskelligt fra den medlemsstat, hvori mærkningen er foretaget

               l)

               udstedelsesår

               m)

               hvis den oprindelige etiket udskiftes med en anden etiket: udstedelsesåret for den oprindelige etiket.

         3.   Angivelserne på etiketten skal være trykt med let synlig og let læselig skrift, som ikke kan slettes, på et af Unionens officielle sprog.
   4.   Hvis der for en kategori af planter eller plantedele anvendes en farvet etiket, skal etikettens farve være:

               a)

               hvid med en diagonal violet tværstribe for kerneplanter

               b)

               hvid for basismateriale

               c)

               blå for certificeret materiale.

         5.   Etiketten fastgøres til de planter eller plantedele, der skal afsættes som formeringsmateriale eller frugtplanter. Hvis sådanne planter eller plantedele skal afsættes i en pakning, et bundt eller en beholder, fastgøres etiketten til pakningen, bundtet eller beholderen.
   Hvis formeringsmateriale eller frugtplanter i overensstemmelse med stk. 1, andet afsnit, afsættes med én enkelt etiket, fastgøres denne til den pakning, det bundt eller den beholder, som det pågældende formeringsmateriale eller de pågældende frugtplanter udgør.
   Artikel 3
   Ledsagedokument til kerneplanter, basismateriale og certificeret materiale
   1.   En medlemsstat kan beslutte, at det officielle ansvarlige organ eller den pågældende leverandør, under det officielle ansvarlige organs tilsyn, kan udfærdige et ledsagedokument for partier af forskellige sorter eller typer af kerneplanter, basismateriale eller certificeret materiale, der skal afsættes sammen, som supplement til den i artikel 2 omhandlede etiket.
   2.   Ledsagedokumentet skal opfylde følgende krav:

               a)

               Det skal indeholde de oplysninger, der er angivet i artikel 2, stk. 2, og på den pågældende etiket.

               b)

               Det skal være skrevet på et af Unionens officielle sprog.

               c)

               Det skal udstedes i mindst to eksemplarer (leverandør og modtager).

               d)

               Det skal ledsage materialet fra leverandørens sted til modtagerens sted.

               e)

               Det skal indeholde modtagerens navn og adresse.

               f)

               Det skal indeholde datoen for dokumentets udstedelse.

               g)

               Det skal indeholde eventuelle yderligere oplysninger af relevans for de pågældende partier.

         3.   I tilfælde af uoverensstemmelse mellem oplysningerne i ledsagedokumentet og oplysningerne på etiketten som omhandlet i artikel 2 er det oplysningerne på etiketten, der gælder.
   Artikel 4
   Luknings- og emballeringskrav for kerneplanter, basismateriale og certificeret materiale
   1.   Medlemsstaterne sikrer, hvor kerneplanter, basismateriale eller certificeret materiale afsættes i partier af to eller flere planter eller plantedele, at de pågældende partier er tilstrækkeligt ensartede.
   De planter eller plantedele, der udgør sådanne partier, skal opfylde kravene i litra a) eller b):

               a)

               Planterne eller plantedelene er indeholdt i en pakning eller en beholder, der er lukket efter betydningen i stk. 2, eller

               b)

               planterne eller plantedelene indgår i et bundt, der er lukket efter betydningen i stk. 2.

         2.   I dette direktiv forstås ved »lukning«, hvis der er tale om en pakning eller beholder, at lukke på en sådan måde, at pakningen eller beholderen ikke kan åbnes, uden at lukningen beskadiges, og hvis der er tale om et bundt, at binde på en sådan måde, at planter eller plantedele, der indgår i bundtet, ikke kan udskilles uden at beskadige bindebåndet eller -båndene. Pakningen, beholderen eller bundtet mærkes på en sådan måde, at fjernelse af etiketten gør den/det ugyldig(t).
   Artikel 5
   Leverandørdokument til CAC-materiale
   1.   Medlemsstaterne sikrer, at CAC-materiale afsættes med et dokument udfærdiget af leverandøren og i overensstemmelse med stk. 2 og 3 (i det følgende benævnt »leverandørdokumentet«).
   Medlemsstaterne sikrer, at leverandørdokumentet ikke ligner en etiket som omhandlet i artikel 2 eller et ledsagedokument som omhandlet i artikel 3, med det formål at undgå enhver risiko for forveksling af leverandørdokumentet med disse to dokumenter.
   2.   Leverandørdokumentet skal som minimum indeholde følgende oplysninger/oplysninger om følgende:

               a)

               angivelsen »EU's regler og standarder«

               b)

               medlemsstat, hvori leverandørdokumentet er udfærdiget, eller dennes kode

               c)

               det officielle ansvarlige organ eller dettes kode

               d)

               leverandørens navn eller registreringsnummer/kode som udstedt af det officielle ansvarlige organ

               e)

               individuelt løbenummer, ugenummer eller batchnummer

               f)

               botanisk navn

               g)

               CAC-materiale

               h)

               sortens og eventuelt klonens betegnelse. For grundstammer, der ikke tilhører nogen sort, angives navnet på den pågældende art eller interspecifikke hybrid. For podede frugtplanter gives disse oplysninger for grundstammen og podekvisten. For sorter, for hvilke en ansøgning om officiel registrering eller sortsbeskyttelse endnu ikke er færdigbehandlet, skal disse oplysninger omfatte angivelserne »foreslået betegnelse« og »ansøgning ikke færdigbehandlet«

               i)

               mængde

               j)

               produktionsland og dettes kode, hvis landet er forskelligt fra den medlemsstat, hvor leverandørdokumentet er udfærdiget

               k)

               dato for dokumentets udstedelse.

         3.   Angivelserne i leverandørdokumentet skal være trykt med let synlig og let læselig skrift, som ikke kan slettes, på et af Unionens officielle sprog.
   Artikel 6
   Gennemførelse
   1.   Medlemsstaterne vedtager og offentliggør senest den 31. december 2016 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
   De anvender disse love og bestemmelser fra den 1. januar 2017.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 7
   Revisionsklausul
   Kommissionen tager senest den 1. januar 2019 artikel 2, stk. 4, op til vurdering.
   Artikel 8
   Ikrafttræden
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 9
   Adressater
   Dette direktiv er rettet til medlemsstaterne.

      Udfærdiget i Bruxelles, den 15. oktober 2014.

            På Kommissionens vegne

         José Manuel BARROSO

            Formand

      (1)  EUT L 267 af 8.10.2008, s. 8.


title: Kommissionens delegerede direktiv 2014/10/EU af 18. oktober 2013 om tilpasning til den tekniske udvikling af bilag IV til Europa-Parlamentets og Rådets direktiv 2011/65/EU for så vidt angår indrømmelse af en undtagelse for bly i legeringer som superleder eller varmeleder anvendt i kryokølede kølehoveder og/eller kølesonder og/eller potentialeudligningssystemer, i medicinsk udstyr (kategori 8) og/eller i industrielle overvågnings- og reguleringsinstrumenter  EØS-relevant tekst

text:
               9.1.2014

               DA

               Den Europæiske Unions Tidende

               L 4/63

         KOMMISSIONENS DELEGEREDE DIREKTIV 2014/10/EU
   af 18. oktober 2013
   om tilpasning til den tekniske udvikling af bilag IV til Europa-Parlamentets og Rådets direktiv 2011/65/EU for så vidt angår indrømmelse af en undtagelse for bly i legeringer som superleder eller varmeleder anvendt i kryokølede kølehoveder og/eller kølesonder og/eller potentialeudligningssystemer, i medicinsk udstyr (kategori 8) og/eller i industrielle overvågnings- og reguleringsinstrumenter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
   ud fra følgende betragtninger:

               (1)

               Direktiv 2011/65/EU forbyder anvendelse af bly i elektrisk og elektronisk udstyr, der bringes i omsætning.

               (2)

               Det er ikke muligt for øjeblikket at erstatte eller fjerne bly i legeringer som superleder eller varmeleder anvendt i kryokølede kølehoveder og/eller kølesonder og/eller potentialeudligningssystemer, i medicinsk udstyr (kategori 8) og/eller i industrielle overvågnings- og reguleringsinstrumenter. På nuværende tidspunkt findes der ikke nogen anvendelige blyfri anordninger på markedet til dette anvendelsesformål.

               (3)

               Det er nødvendigt med mere tid til at foretage pålidelighedstestning og produktregistrering af alternative løsninger.

               (4)

               Direktiv 2011/65/EU bør derfor ændres i overensstemmelse hermed —

         VEDTAGET DETTE DIREKTIV:
   Artikel 1
   Bilag IV til direktiv 2011/65/EU ændres som angivet i bilaget til nærværende direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den sidste dag i den sjette måned efter ikrafttrædelsen. De tilsender straks Kommissionen disse love og bestemmelser.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 18. oktober 2013.

            På Kommissionens vegne

         José Manuel BARROSO

            Formand

      (1)  EUT L 174 af 1.7.2011, s. 88.

      BILAG
      I bilag IV til direktiv 2011/65/EU indsættes følgende punkt 29:

                  »29.

                  Bly i legeringer som superleder eller varmeleder anvendt i kryokølede kølehoveder og/eller kølesonder og/eller potentialeudligningssystemer, i medicinsk udstyr (kategori 8) og/eller i industrielle overvågnings- og reguleringsinstrumenter. Udløber den 30. juni 2021«.


title: Kommissionens gennemførelsesdirektiv (EU) 2015/2392 af 17. december 2015 om Europa-Parlamentets og Rådets forordning (EU) nr. 596/2014 for så vidt angår indberetning af faktiske eller mulige overtrædelser af nævnte forordning til de kompetente myndigheder

text:
               18.12.2015

               DA

               Den Europæiske Unions Tidende

               L 332/126

         KOMMISSIONENS GENNEMFØRELSESDIREKTIV (EU) 2015/2392
   af 17. december 2015
   om Europa-Parlamentets og Rådets forordning (EU) nr. 596/2014 for så vidt angår indberetning af faktiske eller mulige overtrædelser af nævnte forordning til de kompetente myndigheder
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (1), særlig artikel 32, stk. 5, og
   ud fra følgende betragtninger:

               (1)

               Personer, som indberetter faktiske eller mulige overtrædelser af forordning (EU) nr. 596/2014 (»whistleblowere«) til de kompetente myndigheder, kan give de kompetente myndigheder nye oplysninger og hjælpe dem med at afsløre og pålægge sanktioner for markedsmisbrug. Men indberetning af overtrædelser (»whistleblowing«) kan hindres på grund af frygten for repressalier, diskrimination eller videregivelse af personoplysninger. Der er derfor behov for passende foranstaltninger vedrørende indberetning af overtrædelser for at sikre overordnet beskyttelse af og respekt for whistleblowernes og de anklagedes grundlæggende rettigheder. Personer, som bevidst indberetter forkerte eller vildledende oplysninger til de kompetente myndigheder, bør ikke betragtes som whistleblowere og bør derfor ikke være omfattet af beskyttelsesmekanismerne.

               (2)

               De kompetente myndigheder bør give mulighed for anonym indberetning, og beskyttelsesmekanismerne i dette direktiv bør også finde anvendelse, hvis en anonym whistleblower beslutter at afsløre sin identitet over for den kompetente myndighed på et senere tidspunkt. Det bør stå whistleblowere frit at vælge, om de indberetter overtrædelser ved hjælp af interne procedurer, hvis sådanne forefindes, eller direkte til den kompetente myndighed.

               (3)

               Det er nødvendigt med særlige medarbejdere i de kompetente myndigheder med en faglig oplæring, bl.a. i anvendelse af de gældende databeskyttelsesregler, til at håndtere indberetninger af overtrædelser af forordning (EU) nr. 596/2014 og til at sikre kommunikation med den indberettende person samt til at følge op på indberetningen på passende vis.

               (4)

               Personer, som har til hensigt at indberette faktiske eller mulige overtrædelser af forordning (EU) nr. 596/2014, bør kunne træffe en informeret beslutning om, hvorvidt, hvordan og hvornår de skal indberette overtrædelser. De kompetente myndigheder bør derfor offentliggøre og lette adgangen til oplysninger om de kanaler, der kan anvendes til at kommunikere med de kompetente myndigheder, om de gældende procedurer og om de særlige medarbejdere i myndigheden, som behandler indberetninger af overtrædelser. Alle oplysninger om indberetninger af overtrædelser bør være gennemsigtige, letforståelige og troværdige for at fremme og ikke afskrække fra indberetning af overtrædelser.

               (5)

               For at sikre effektiv kommunikation med de særlige medarbejdere er det nødvendigt, at de kompetente myndigheder råder over og anvender forskellige kommunikationskanaler, som bør være brugervenlige, og som muliggør skriftlig og mundtlig samt elektronisk og ikke-elektronisk kommunikation.

               (6)

               Det er vigtigt, at procedurerne til beskyttelse af personer, som arbejder i henhold til ansættelseskontrakt — uanset arbejdsforholdets karakter og eventuel aflønning — der indberetter overtrædelser, eller som beskyldes for overtrædelse af forordning (EU) nr. 596/2014, beskytter sådanne personer mod repressalier, diskrimination eller andre former for direkte eller indirekte uretfærdig behandling. Uretfærdig behandling kan antage meget forskellige former afhængigt af omstændighederne. Derfor er det nødvendigt at vurdere de enkelte tilfælde med udgangspunkt i tvistbilæggelsesregler eller retsprocedurer i henhold til national lovgivning.

               (7)

               Medlemsstaterne bør sikre, at de kompetente myndigheder råder over passende beskyttelsesprocedurer for så vidt angår behandling af indberetninger af overtrædelser og indberettede personers personoplysninger. Sådanne procedurer bør sikre, at alle indberettende og indberettede personers identitet beskyttes i alle faser af proceduren. Denne forpligtelse bør ikke være en hindring, når videregivelse af data er et nødvendigt og rimeligt krav i henhold til EU-lovgivning eller national lovgivning og videregivelsen er underlagt passende beskyttelsesmekanismer i henhold til sådan lovgivning, herunder i forbindelse med undersøgelser eller retssager eller for at sikre andres friheder, herunder den indberettede persons ret til forsvar.

               (8)

               Det er meget vigtigt og nødvendigt, at de særlige medarbejdere i den kompetente myndighed og de medarbejdere i den kompetente myndighed, der får adgang til de oplysninger, som en indberettende person indberetter til den kompetente myndighed, overholder tavshedspligten og bestemmelserne om fortrolig behandling ved videregivelse af data både inden for og uden for den kompetente myndighed, herunder når en kompetent myndighed indleder en undersøgelse eller efterfølgende håndhævelsesaktiviteter i forbindelse med indberetningen af overtrædelser.

               (9)

               Medlemsstaterne bør sikre passende registrering af samtlige indberetninger af overtrædelser, at alle indberetninger er tilgængelige inden for den kompetente myndighed, og at de oplysninger, som modtages gennem indberetninger, i givet fald kan anvendes som dokumentation i forbindelse med håndhævelsesforanstaltninger. Medlemsstaterne bør sikre overholdelse af Europa-Parlamentets og Rådets direktiv 95/46/EF (2) og national lovgivning, der gennemfører direktiv 95/46/EF.

               (10)

               Beskyttelse af den indberettende eller den indberettede persons personoplysninger er af afgørende betydning for at undgå urimelig behandling eller skade af omdømme på grund af videregivelse af personlige data, navnlig oplysninger, som afslører en given persons identitet. De kompetente myndigheder bør derfor i tillæg til den nationale databeskyttelseslovgivning, som gennemfører direktiv 95/46/EF, indføre passende databeskyttelsesprocedurer, der er særligt rettet mod beskyttelse af den indberettende og den indberettede person, og som omfatter et sikkert system inden for den kompetente myndighed, som kun særlige medarbejdere har adgang til.

               (11)

               Det kan blive nødvendigt for den kompetente myndighed at videregive personoplysninger med tilknytning til indberetninger af overtrædelser for at vurdere en indberetning af overtrædelser og for at træffe nødvendige undersøgelses- og håndhævelsesforanstaltninger. De kompetente myndigheder bør ved videregivelse af oplysninger inden for den kompetente myndighed eller til tredjeparter i videst muligt omfang sikre fortrolig behandling af oplysningerne i henhold til national lovgivning.

               (12)

               Indberettede personer, som beskyldes for at have overtrådt forordning (EU) nr. 596/2014, bør sikres beskyttelse af deres rettigheder for at udgå skade af omdømme eller andre negative følger. Endvidere bør den indberettede persons ret til forsvar og adgang til midler respekteres fuldt ud i alle faser af proceduren efter indberetningen. Medlemsstaterne bør sikre den indberettede persons ret til forsvar, herunder retten til aktindsigt, retten til at blive hørt og retten til at få adgang til effektive midler mod en afgørelse vedrørende den indberettede person i henhold til de gældende procedurer i den nationale lovgivning i forbindelse med undersøgelser eller efterfølgende retssager.

               (13)

               Den regelmæssige revision af de kompetente myndigheders procedurer, der som minimum gennemføres hvert andet år, bør sikre, at disse procedurer er passende og opdaterede og derfor tjener deres formål. Af den grund er det vigtigt, at de kompetente myndigheder vurderer deres egne erfaringer og udveksler erfaringer og god praksis med andre kompetente myndigheder.

               (14)

               Da detaljerede regler om beskyttelse af whistleblowere ville gøre det vanskeligere for medlemsstaterne at sikre overensstemmelse med og operationel integration i de nationale systemer, både i administrativ, proceduremæssig og institutionel henseende, er det nødvendigt at udvise en vis fleksibilitet i forbindelse med gennemførelsesretsakten. En sådan fleksibilitet kan lettere opnås ved et direktiv end ved en forordning, og derfor forekommer et direktiv at være det mest hensigtsmæssige middel, idet medlemsstaterne får mulighed for at integrere ordningen til indberetning af overtrædelser på effektiv vis i deres nationale systemer, herunder i de institutionelle rammer.

               (15)

               Da forordning (EU) nr. 596/2014 finder anvendelse fra den 3. juli 2016, er det hensigtsmæssigt, at medlemsstaterne gennemfører og anvender bestemmelser vedrørende dette direktiv fra den 3. juli 2016.

               (16)

               Foranstaltningerne i dette direktiv er i overensstemmelse med udtalelse fra Det Europæiske Værdipapirudvalg —

         VEDTAGET DETTE DIREKTIV:
   KAPITEL I

      GENSTAND OG DEFINITIONER

   Artikel 1
   Genstand
   Ved dette direktiv indføres der nærmere bestemmelser om de procedurer, der er omhandlet i artikel 32, stk. 1, i forordning (EU) nr. 596/2014, herunder ordninger til indberetning og til opfølgning af indberetninger samt foranstaltninger til beskyttelse af personer, der arbejder i henhold til en ansættelseskontrakt, og foranstaltninger til beskyttelse af personoplysninger.
   Artikel 2
   Definitioner
   I dette direktiv forstås ved:
   1)   »indberettende person«: en person, som indberetter en faktisk eller mulig overtrædelse af forordning (EU) nr. 596/2014 til den kompetente myndighed
   2)   »indberettet person«: en person, som af den indberettende person beskyldes for at have overtrådt eller for at have til hensigt at overtræde forordning (EU) nr. 596/2014
   3)   »indberetning af overtrædelse«: en indberetning, som den indberettende person indgiver til den kompetente myndighed vedrørende en faktisk eller mulig overtrædelse af forordning (EU) nr. 596/2014.
   KAPITEL II

      PROCEDURER FOR MODTAGELSE AF INDBERETNINGER AF OVERTRÆDELSER OG OPFØLGNINGEN HERAF

   Artikel 3
   Særlige medarbejdere
   1.   Medlemsstaterne sikrer, at de kompetente myndigheder har særlige medarbejdere til at håndtere indberetninger af overtrædelser (»særlige medarbejdere«). De særlige medarbejdere oplæres i håndtering af indberetninger af overtrædelser.
   2.   De særlige medarbejdere varetager følgende funktioner:

               a)

               giver interesserede parter oplysninger om procedurerne for indberetning af overtrædelser

               b)

               modtager og følger op på indberetninger af overtrædelser

               c)

               opretholder kontakten med den indberettende person, hvis vedkommende har identificeret sig.

         Artikel 4
   Oplysninger om modtagelse af indberetninger af overtrædelser og opfølgningen heraf
   1.   Medlemsstaterne sikrer, at de kompetente myndigheder offentliggør de oplysninger om modtagelse af indberetninger, der er omhandlet i stk. 2, i et særskilt, let tilgængeligt afsnit på deres websted, som det er nemt at finde.
   2.   De oplysninger, der er omhandlet i stk. 1, omfatter følgende:

               a)

               de kommunikationskanaler, der anvendes til at modtage og følge op på indberetninger af overtrædelser og til at rette henvendelse til de særlige medarbejdere i overensstemmelse med artikel 6, stk. 1, herunder:

                           1)

                           telefonnumrene med angivelse af, om samtalerne optages, når de pågældende telefonforbindelser benyttes

                           2)

                           særlige e-mailadresser og postadresser, som er sikre og sikrer fortroligheden, og som anvendes til at rette henvendelse til de særlige medarbejdere

               b)

               de procedurer, der anvendes til at indberette overtrædelser som omhandlet i artikel 5

               c)

               den fortrolighedsordning, der anvendes til at indberette overtrædelser i overensstemmelse med de procedurer, der anvendes til at indberette overtrædelser som omhandlet i artikel 5

               d)

               de procedurer, som anvendes til at beskytte personer, der arbejder i henhold til en ansættelseskontrakt

               e)

               en erklæring, hvoraf det tydeligt fremgår, at personer, der stiller oplysninger til rådighed for den kompetente myndighed i overensstemmelse med forordning (EU) nr. 596/2014, ikke anses for at have overtrådt fortrolighedskrav, som måtte være fastlagt ved kontrakter, love eller administrative bestemmelser, og ikke på nogen måde pådrager sig et ansvar i forbindelse med en sådan indberetning.

         3.   De kompetente myndigheder kan på deres websted offentliggøre en uddybning af de oplysninger om modtagelse og opfølgning af indberetninger, der er omhandlet i stk. 2.
   Artikel 5
   Procedurer til indberetning af overtrædelser
   1.   Af de procedurer, der anvendes til at indberette overtrædelser som omhandlet i artikel 4, stk. 2, litra b), skal det tydeligt fremgå:

               a)

               at indberetninger af overtrædelser også kan foretages anonymt

               b)

               hvordan den kompetente myndighed kan kræve, at den indberettende person uddyber de indberettede oplysninger eller indgiver yderligere oplysninger, som den indberettende person har adgang til

               c)

               hvilken form for tilbagemelding om resultatet af indberetningen af overtrædelser, den indberettende person kan forvente at modtage efter indberetningen, med hvilket indhold og inden for hvilken frist

               d)

               hvilken fortrolighedsordning der anvendes i forbindelse med indberetninger af overtrædelser, herunder en nærmere beskrivelse af de omstændigheder, hvorunder de fortrolige oplysninger fra en indberettende person, kan videregives i overensstemmelse med artikel 27, 28 og 29 i forordning (EU) nr. 596/2014.

         2.   Den nærmere beskrivelse, der er omhandlet i stk. 1, litra d), skal sikre, at den indberettende person er opmærksom på de særlige tilfælde, hvor fortrolig behandling af data ikke kan sikres, herunder når videregivelse af data er et nødvendigt og rimeligt krav i henhold til EU-lovgivning eller national lovgivning i forbindelse med undersøgelser eller efterfølgende retssager eller for at sikre andres friheder, herunder den indberettede persons ret til forsvar, og videregivelsen i hvert enkelt tilfælde er underlagt passende beskyttelsesmekanismer i henhold til sådan lovgivning.
   Artikel 6
   Særlige kommunikationskanaler
   1.   Medlemsstaterne sikrer, at de kompetente myndigheder opretter uafhængige og selvstændige kommunikationskanaler, som både er sikre og sikrer fortroligheden, til at modtage og følge op på indberetninger af overtrædelser (»særlige kommunikationskanaler«).
   2.   Særlige kommunikationskanaler anses for at være uafhængige og selvstændige, forudsat at de opfylder følgende kriterier:

               a)

               de er adskilt fra den kompetente myndigheds almindelige kommunikationskanaler, herunder dem, som den kompetente myndighed anvender til at kommunikere internt og med tredjeparter som led i sine normale aktiviteter

               b)

               de er udformet, oprettet og anvendes således, at de sikrer oplysningernes fuldstændighed og integritet, og at oplysningerne behandles fortroligt, samt forhindrer uautoriserede medarbejdere fra den kompetente myndighed i at få adgang hertil

               c)

               de gør det muligt at opbevare varige oplysninger i overensstemmelse med artikel 7 med henblik på eventuelle yderligere undersøgelser.

         3.   De særlige kommunikationskanaler gør det muligt at indberette faktiske eller mulige overtrædelser på som minimum følgende måder:

               a)

               skriftlig indberetning af overtrædelser, elektronisk eller på papir

               b)

               mundtlig indberetning af overtrædelser gennem telefonforbindelser, med eventuel optagelse

               c)

               fysisk møde med særlige medarbejdere i den kompetente myndighed.

         4.   Den kompetente myndighed giver de oplysninger, der er omhandlet i artikel 4, stk. 2, til den indberettende person, inden myndigheden modtager indberetningen af overtrædelser eller senest på det tidspunkt, hvor myndigheden modtager indberetningen.
   5.   De kompetente myndigheder sikrer, at en indberetning af overtrædelser modtaget gennem andre end de særlige kommunikationskanaler, der er omhandlet i denne artikel, straks videresendes uden ændringer til de særlige medarbejdere i den kompetente myndighed ved brug af særlige kommunikationskanaler.
   Artikel 7
   Registrering af modtagne indberetninger
   1.   Medlemsstaterne sikrer, at de kompetente myndigheder registrerer alle de indberetninger, som de modtager.
   2.   De kompetente myndigheder sender straks en kvittering for modtagelse af skriftlige indberetninger af overtrædelser til den postadresse eller e-mailadresse, som den indberettende person har opgivet, medmindre den indberettende person udtrykkeligt har anmodet om noget andet eller den kompetente myndighed har grund til at formode, at en kvittering for modtagelse af en skriftlig indberetning vil bringe beskyttelsen af den indberettende persons identitet i fare.
   3.   Hvis der gøres brug af en telefonlinje med optagelse til indberetning af overtrædelser, har den kompetente myndighed ret til at dokumentere den mundtlige indberetning i form af:

               a)

               en lydoptagelse af samtalen i en varig og tilgængelig form eller

               b)

               en fuldstændig og nøjagtig afskrift af samtalen udarbejdet af de særlige medarbejdere i den kompetente myndighed. Hvis den indberettende person har givet oplysning om sin identitet, giver den kompetente myndighed den indberettende person mulighed for at tjekke, rette og acceptere afskriften af samtalen ved at underskrive den.

         4.   Hvis der ikke gøres brug af en telefonlinje med optagelse til indberetning af overtrædelser, har den kompetente myndighed ret til at dokumentere den mundtlige indberetning i form af en nøjagtig gengivelse af samtalen udarbejdet af de særlige medarbejdere i den kompetente myndighed. Hvis den indberettende person har givet oplysning om sin identitet, giver den kompetente myndighed den indberettende person mulighed for at tjekke, rette og acceptere gengivelsen af samtalen ved at underskrive den.
   5.   Hvis en person anmoder om et fysisk møde med de særlige medarbejdere i den kompetente myndighed med henblik på indberetning af en overtrædelse i overensstemmelse med artikel 6, stk. 3, litra c), sikrer den kompetente myndighed, at et fuldstændigt og nøjagtigt referat af mødet opbevares i varig og tilgængelig form. De kompetente myndigheder har ret til at dokumentere referater af fysiske møder i form af:

               a)

               en lydoptagelse af samtalen i en varig og tilgængelig form eller

               b)

               et nøjagtigt referat af mødet udarbejdet af de særlige medarbejdere i den kompetente myndighed. Hvis den indberettende person har givet oplysning om sin identitet, giver den kompetente myndighed den indberettende person mulighed for at tjekke, rette og acceptere referatet af mødet ved at underskrive det.

         Artikel 8
   Beskyttelse af personer, som arbejder i henhold til en ansættelseskontrakt
   1.   Medlemsstaterne indfører procedurer, som sikrer effektiv udveksling af oplysninger og effektivt samarbejde mellem kompetente myndigheder og enhver anden relevant myndighed, som deltager i beskyttelse af personer, som arbejder i henhold til en ansættelseskontrakt, der indberetter overtrædelser af forordning (EU) nr. 596/2014 til den kompetente myndighed, eller som beskyldes for sådanne overtrædelser, mod repressalier, diskrimination eller andre former for uretfærdig behandling på grund af eller i forbindelse med indberetning af overtrædelser af forordning (EU) nr. 596/2014.
   2.   De procedurer, der er omhandlet i stk. 1, skal mindst sikre følgende:

               a)

               indberettende personer har adgang til omfattende oplysninger og rådgivning om de midler og procedurer, der i henhold til national lovgivning kan anvendes til at beskytte dem mod uretfærdig behandling, herunder procedurer til at kræve økonomisk erstatning

               b)

               indberettende personer har adgang til effektiv bistand fra de kompetente myndigheder før enhver relevant myndighed, som deltager i beskyttelsen af dem mod uretfærdig behandling, bl.a. ved i arbejdsretlige tvister at bekræfte den indberettende persons status som whistleblower.

         Artikel 9
   Procedurer til beskyttelse af personoplysninger
   1.   Medlemsstaterne sikrer, at de kompetente myndigheder opbevarer de registreringer, der er omhandlet i artikel 7, i et fortroligt og sikkert system.
   2.   Det system, der er omhandlet i stk. 1, er underlagt adgangsbegrænsninger for at sikre, at de data, der opbevares deri, kun er tilgængelige for de særlige medarbejdere i den kompetente myndighed, som skal have adgang til de pågældende data for at kunne varetage deres arbejdsopgaver.
   Artikel 10
   Videregivelse af data inden for og uden for den kompetente myndighed
   1.   Medlemsstaterne sikrer, at de kompetente myndigheder råder over passende procedurer til videregivelse af personoplysninger om den indberettende og den indberettede person inden for og uden for den kompetente myndighed.
   2.   Medlemsstaterne sikrer, at videregivelse af data i tilknytning til en indberetning af overtrædelser inden for eller uden for den kompetente myndighed, hverken direkte eller indirekte afslører den indberettende eller den indberettede persons identitet eller andre henvisninger til omstændigheder, som ville gøre det muligt at udlede den indberettende eller den indberettede persons identitet, medmindre en sådan videregivelse er i overensstemmelse med den fortrolighedsordning, der er omhandlet i artikel 5, stk. 1, litra d).
   Artikel 11
   Procedurer til beskyttelse af indberettede personer
   1.   Hvis offentligheden ikke har kendskab til indberettede personers identitet, skal de berørte medlemsstater sikre, at deres identitet som minimum beskyttes på samme måde som for personer, der er genstand for en undersøgelse foretaget af den kompetente myndighed.
   2.   De procedurer, der er omhandlet i artikel 9, anvendes også til beskyttelse af indberettede personers identitet.
   Artikel 12
   Kompetente myndigheders revision af procedurerne
   Medlemsstaterne sikrer, at de kompetente myndigheder regelmæssigt, og som minimum hvert andet år, reviderer deres procedurer for modtagelse af indberetninger af overtrædelser og opfølgningen heraf. Når de kompetente myndigheder reviderer sådanne procedurer, tager de hensyn til deres og andre kompetente myndigheders erfaringer og tilpasser deres procedurer i overensstemmelse hermed og således, at de er på linje med markedsudviklingen og den teknologiske udvikling.
   KAPITEL III

      AFSLUTTENDE BESTEMMELSER

   Artikel 13
   Gennemførelse
   Medlemsstaterne vedtager og offentliggør senest den 3. juli 2016 de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.
   De anvender disse love og bestemmelser fra den 3. juli 2016.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 14
   Ikrafttræden
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 15
   Adressater
   Dette direktiv er rettet til medlemsstaterne.

      Udfærdiget i Bruxelles, den 17. december 2015.

            På Kommissionens vegne

         Jean-Claude JUNCKER

            Formand

      (1)  EUT L 173 af 12.6.2014, s. 1.

      (2)  EFT L 281 af 23.11.1995, s. 31.


title: Kommissionens gennemførelsesdirektiv 2014/37/EU af 27. februar 2014 om ændring af Rådets direktiv 91/671/EØF om obligatorisk anvendelse af sikkerhedsseler og barnefastholdelsesanordninger i køretøjer

text:
               28.2.2014

               DA

               Den Europæiske Unions Tidende

               L 59/32

      KOMMISSIONENS GENNEMFØRELSESDIREKTIV 2014/37/EU
   af 27. februar 2014
   om ændring af Rådets direktiv 91/671/EØF om obligatorisk anvendelse af sikkerhedsseler og barnefastholdelsesanordninger i køretøjer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/671/EØF om obligatorisk anvendelse af sikkerhedsseler og barnefastholdelsesanordninger i køretøjer (1), særlig artikel 7a, og
   ud fra følgende betragtninger:

               (1)

               Det Europæiske Fællesskab tiltrådte den 24. marts 1998 overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (i det følgende benævnt den »reviderede overenskomst af 1958«), i overensstemmelse med Rådets afgørelse 97/836/EF (2).

               (2)

               Under den reviderede overenskomst af 1958 bliver de tekniske forskrifter i FN/ECE-regulativer i overensstemmelse med stk. 1 i bilag II til afgørelse 97/836/EF alternativer til de tekniske bilag til de tilsvarende EU-særdirektiver, når de har samme anvendelsesområde, og når der findes EU-særdirektiver svarende til de anførte regulativer. De supplerende bestemmelser i direktiverne, f.eks. om monteringsforskrifter og godkendelsesprocedurer, finder dog fortsat anvendelse.

               (3)

               Et nyt FN/ECE-regulativ om ensartede bestemmelser for godkendelse af forbedrede barnefastholdelsesanordninger til motorkøretøjer (i det følgende benævnt »regulativ 129«) er blevet fastlagt og vedtaget i FN/ECE-regi.

               (4)

               Regulativ 129 trådte i kraft den 9. juli 2013 som bilag til den reviderede overenskomst af 1958.

               (5)

               De ensartede forskrifter i regulativ 129 udgør alternative udvidede forskrifter i forhold til de forskrifter, der er fastsat i regulativ 44 om ensartede bestemmelser vedrørende godkendelse af fastholdelsesanordninger til børn, som er passagerer i motordrevne køretøjer (»barnefastholdelsesanordninger«) (3) og afspejler tekniske fremskridt på flere områder inden for barnefastholdelsesanordninger, såsom tests af sidepåkørsel, bagudvendende anordninger til børn på op til 15 måneder, kompatibilitet med forskellige køretøjer, prøvedukker, prøvebænke og tilpasningsevne til forskellige barnestørrelser.

               (6)

               Eftersom direktiv 91/671/EØF fastsætter forskrifterne for godkendelsen og den obligatoriske anvendelse af barnefastholdelsesanordninger i motorkøretøjer inden for Unionen, bør direktivet ændres, således at det omfatter anvendelsen af de barnefastholdelsesanordninger, der er godkendt i overensstemmelse med de tekniske forskrifter i regulativ 129.

               (7)

               Foranstaltningerne i dette direktiv er i overensstemmelse med udtalelse fra det udvalg, som blev nedsat ved artikel 7b i direktiv 91/671/EØF —

         VEDTAGET DETTE DIREKTIV:
   Artikel 1
   Artikel 2 i direktiv 91/671/EØF affattes således:

               (1)

               stk. 1, litra a), nr. i), affattes således:

                           »i)

                           For køretøjer i klasse M1, N1, N2 og N3 kræver medlemsstaterne, at alle personer i køretøjer, der kører på vejene, anvender de monterede sikkerhedsanordninger.
                           Børn med en legemshøjde på under 150 cm, der befordres i køretøjer i klasse M1, N1, N2 og N3, som er udstyret med sikkerhedsseler, skal fastholdes af en barnefastholdelsesanordning, som enten er af integreret klasse eller af ikke integreret klasse, jf. artikel 1, stk. 4, litra a) og b), og som er tilpasset barnets fysiske træk i overensstemmelse med:

                                       —

                                       den i artikel 1, stk. 3, omhandlede klassificering af barnefastholdelsesanordninger, der er godkendt i overensstemmelse med litra c), nr. i), i dette stykke.

                                       —

                                       størrelsen og den maksimale vægt, som barnefastholdelsesanordningen efter angivelse fra fabrikanten er beregnet til for barnefastholdelsesanordninger, der er godkendt i overensstemmelse med litra c, nr. ii), i dette stykke.

                                 I køretøjer i klasse M1, N1, N2 og N3, som ikke er udstyret med sikkerhedsseler:

                                       —

                                       må børn under tre år ikke befordres

                                       —

                                       skal børn på tre år eller derover og med en legemshøjde på under 150 cm med forbehold af nr. ii) placeres på et andet sæde end forsædet.«

               (2)

               stk. 1, litra c), affattes således:

                           »c)

                           Hvis der anvendes en barnefastholdelsesanordning, skal den være godkendt i henhold til standarden i:

                                       i)

                                       FN/ECE-regulativ 44/03 eller direktiv 77/541/EØF eller

                                       ii)

                                       FN/ECE-regulativ 129

                                 eller enhver senere tilpasning af nævnte regulativ eller direktiv.
                           Barnefastholdelsesanordningen monteres i overensstemmelse med de monteringsoplysninger (fx instruktionsmanual, folder eller elektronisk publikation), som fabrikanten af barnefastholdelsesanordningen stiller til rådighed, hvori det angives, på hvilken måde og i hvilke køretøjer det er sikkert at anvende anordningen«.

         Artikel 2
   1.   Medlemsstaterne vedtager og offentliggør senest seks måneder efter direktivets ikrafttræden de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 27. februar 2014.

            På Kommissionens vegne For formanden

         Siim KALLAS

            Næstformand

      (1)  EFT L 373 af 31.12.1991, s. 26.

      (2)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (EFT L 346 af 17.12.1997, s. 78).

      (3)  EUT L 306 af 23.11.2007, s. 1.